**Să ne iubim**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Să ne iubim cât suntem încă tineri

Și simțurile ne sunt încă vii

Muncim din greu de luni și până vineri

În week-end hai să fim copii,

Și să ne răsfățăm unul pe altul

Săruturile să ne încălzească

Iar ochi în ochi noi să privim înaltul

Sublimului ce stă să crească,

Și îmbătați de dragoste și patos

Să ne iubim din nou ca-ntâia oară

Ca să simțim cât de gustos

E fructul dragostei și bunăoară

Când vom înbătrâni și vremea

Va pune-amprenta-n fruntea noastră

Ne vom hrăni cu amintirea

Asemeni florilor din glastră

Ce-au fost culese din grădină

Pe zi ce trece se-ofilesc

Căci și-au lăsat acolo-n tină

Toți bulbii care îi hrănesc.

Deci, hai să strângem în petale

Iubirea scrisă-n amintiri

Și lungi trăiri sentimentale,

Inestimabile iubiri!